સામગ્રી: પરંતુ તેમના પરિવારજનોએ ભાજપ નેતા પર આરોપ લગાવી સરકાર અને તંત્ર પર પણ શંકા પ્રગટ કરી છે. પોલીસના દાવા પર પણ સવાલ ઊઠી રહ્યા છે.

શનિવારે ઉત્તર પ્રદેશના ડીજીપી ઓ. પી. સિંહે પત્રકારો સાથે વાત કરતા કહ્યું કે પોલીસે આ મામલાનો પર્દાફાશ કરી દીધો છે.

તેમણે કહ્યું કે ગુજરાત એટીએસ દ્વારા ત્રણ લોકોની ગુજરાતના સુરતથી અને યૂપી પોલીસ દ્વારા બે લોકોની બિજનૌરથી અટકાયત કરવામાં આવી છે.

ઓ. પી. સિંહનું કહેવું છે, "હત્યા પાછળ કમલેશ તિવારીએ 2015મા આપેલું નિવેદન છે. પોલીસે ગુજરાતથી જે લોકોની અટકાયત કરી છે, તેમાં મૌલાના મોહસિન શેખ, ફૈઝાન અને રાશિદ અહમદ પઠાણ સામેલ છે."

"બિજનૌરથી અનવારુલ હક અને નઈમ કાઝમીની અટકાયત કરાઈ છે. પોલીસ આ લોકોની પૂછપરછ કરી રહી છે."

શું છે જૂનો મામલો?

કમલેશનું કાર્યાલય

કમલેશ તિવારીએ વર્ષ 2015માં ઇસ્લામ ધર્મના મોહમ્મદ પયગંબર વિશે કથિત અપમાનજનક ટિપ્પણી કરી હતી.

એ પછી બિજનૌરના અનવારુલ હક અને નઈમ કાઝમીએ કમલેશ તિવારીનું માથું કાપી લાવનારને ઇનામ આપવાની જાહેરાત કરી હતી.

પોલીસે પરિવારજનોની એફઆઈઆરના આધારે આ બન્નેની અટકાયત કરી છે અને પૂછપરછ કરાઈ રહી છે.

ડીજીપીના કહેવા પ્રમાણે ગુજરાત એટીએસ અને યૂપી પોલીસની મદદથી જે લોકોની અટકાયત કરી છે, તેઓ કાવતરામાં સામેલ છે. કમલેશ તિવારીની હત્યા કરનાર બે શંકાસ્પદ શખ્સોને પોલીસ હજી શોધી રહી છે.

જોકે ડીજીપીનું કહેવું હતું કે તેમની પણ ઓળખ કરી લેવાઈ છે અને જલ્દીથી તેમની ધરપકડ કરવામાં આવશે. 

ડીજીપીના કહેવા પ્રમાણે ઘટનાસ્થળેથી મળેલું મીઠાઈનું ખોખું મહત્ત્વનો પુરાવો છે અને એને આધારે જ પોલીસ કાવતરાખોરો સુધી પહોંચી શકી.

પરિવારજનોનો સવાલ

કમલેશ તિવારીનાં માતા કુસુમ તિવારી

બીજી તરફ કમલેશ તિવારીના પરિવારજનો સીધો આરોપ મૂકે છે કે કમલેશ તિવારીને ભાજપના એક સ્થાનિક નેતા સાથે અણબનાવ હતો અને હત્યા માટે એ નેતા જ જવાબદાર છે.

કમલેશ તિવારીનાં માતા કુસુમ તિવારીએ શુક્રવારે મીડિયા સાથેની વાતચીતમાં કહ્યું કે વારંવાર માગ કરવા છતાં ધીમે-ધીમે કમલેશ તિવારીની સુરક્ષા ઘટાડી દેવામાં આવી.

જાણવા મળે છે કે છેલ્લા એક વર્ષથી કમલેશ તિવારી તેમની સુરક્ષા અંગે મુખ્ય મંત્રીને અનેક વખત પત્ર લખી ચૂક્યા હતા.

તેમનાં માતાએ રાજ્ય સરકાર પર કમલેશ તિવારી પરના ખતરાની આશંકાની અવગણના કરવાનો આક્ષેપ કર્યો છે.

જોકે આ આરોપને કમલેશ તિવારીના એક વીડિયો મૅસેજથી પણ બળ મળે છે, જેમાં તેઓ પોતાના જીવને ખતરો હોવાનું જણાવી રહ્યા છે અને...\nઅગાઉની સામગ્રીનો સારાંશ નીચે મુજબ કરી શકાય છે:
લખનૌમાં શુક્રવારે હિંદુ સમાજ પાર્ટીના અધ્યક્ષ કમલેશ તિવારીની હત્યા થઈ હતી. ઉત્તર પ્રદેશ પોલીસ તેમની હત્યાની ઘટનાને ચાર વર્ષ પહેલાંના તેમના એક નિવેદન સાથે જોડીને જુએ છે.